तकनीकी विकास से भारत बनेगा सभ्य और खुला समाज

Mon, 31 Jan 2022 11:01:57 +0000

अर्थशास्त्र संसाधनों के अनुकूलतम दोहन से संबंधित विषय है। तकनीकी जितनी बेहतर होती जाएगी, संसाधनों के दोहन की सक्षमता उतनी ही बेहतर होती जाएगी। प्रत्येक व्यक्ति यदि वैज्ञानिक सोच, तकनीकी उपयोग, उत्पादकता उन्नयन पर केंद्रित हो तो दुनिया खुद-ब-खुद बेहतर हो जाती है। अंधधर्मिकता, जातिवाद, संप्रदायवाद, क्षेत्रवाद जैसी समस्याएं खुद ही समाप्त होने लगती है। यह तभी होगा जब विज्ञानवाद एक जनान्दोलन बन जाए। वैज्ञानिक सोच का महत्व सर्वोपरि हो जाए। इसकी शुरुआत विद्यालयों से ही हो सकती है। अटल इनोवेशन मिशन को इसी संदर्भ मे देखे जाने की जरूरत है। प्रौद्योगिकी का उपयोग सिर्फ सभ्य और खुला समाज बनाने सीमित नहीं है बल्कि भारत की आबादी को मानव सुरक्षा, जलवायु परिवर्तन की चुनौतियाँ, आंतरिक सुरक्षा, राष्ट्रीय सैन्य सुरक्षा जैसे मुद्दों के लिए भी तकनीकी पर भारी निवेश की आवश्यकता है।